Čisto steklo je odvisno od kvalitete kaminskega vložka in načina uporabe. V primeru, da uporabljamo kvaliteten kaminski vložek v skladu z navodili pečarja potem steklo lahko zelo dolgo ostane čisto. Kaminski vložki v naši ponudbi imajo brez izjeme dovod sekundarnega zgorevalnega zraka nad steklom. Svež zraka torej »pada« ob notranji strani stekla navzdol proti dnu kurišča in tvori sloj med dimom in steklom. Dim v manjši meri pride v stik s steklom in sajenje je minimalno. Pomembno je tudi, da je gorenje optimalno (dovolj zraka v kurišču) in da za gorenje uporabljamo primerno suh les, ki ga ustrezno zanetimo.